text: অথর্ব মুরালি, বা অথর্ব, হলেন একজন ভারতীয় চলচ্চিত্র অভিনেতা, যিনি সাধারণত তামিল চলচ্চিত্রে অভিনয় করে থাকেন। তার পিতা বিক্ষ্যাত তামিল চলচ্চিত্র অভিনেতা মুরালি এবং তার প্রপিতামহ কিংবদন্তি চলচ্চিত্র পরিচালক এস. সিদ্ধলিঙ্গা। তিনি বায়ানা কায়াথাদি (২০১০) চলচ্চিত্রের মাধ্যমে অভিনয়জগতে প্রবেশ করেন। এরপর তিনি রহস্য রোমাঞ্চ চলচ্চিত্র মুপ্পোযুধুম আন কার্পানাইগাল (২০১২) চলচ্চিত্রে অভিনয় করেন, যেখানে তার অভিনয় প্রশংসিত হয়।
  
  প্রাথমিক জীবন
  অথর্ব চলচ্চিত্র অভিনেতা মুরালি এবং তার স্ত্রীর দ্বিতীয় সন্তান হিসেবে জন্মগ্রহণ করেন। তার কাব্য নামের একজন বড় বোন এবং আকাশ নামের ছোট ভাই রয়েছে।
  
  কর্মজীবন
  
  ২০১০–২০১৭
  শিক্ষা সম্পূর্ণ করার পর অথর্ব অভিনয় করার সিদ্ধান্ত নেন এবং নিজেকে তৈরি করার জন্য স্টান্ট কোরিওগ্রাফার এর কাছ থেকে বিভিন্ন শারীরিক কসরত শেখা শুরু করেন। ২০০৯ সালে তিনি সাথিয়া জিওতি ফ্লিমস এর প্রযোজনায় এবং বদ্রি ভেণ্কটেশ এর পরিচালনায় বায়ানা কায়াথাদি চলচ্চিত্রে প্রধান চরিত্রে অভিনয়ের সুযোগ পান। চলচ্চিত্রটি মার্চ ২০১৯ সালে মুক্তি পায় এবং এতে তিনি জনপ্রিয় অভিনেত্রী সামান্থা আক্কিনেনির বিপরীতে অভিনয় করেন। উক্ত চলচ্চিত্রে নিজের চরিত্রটি ফুটিয়ে তোলার জন্য তিনি রোগারামপুরাম নামক জায়গায় ৪৫ দিন থেকেছিলেন, তার সাথে তিনি সেখানে ঘুড়ি উড়ানোও শিখেছিলেন। চলচ্চিত্রের একটি বিশেষ দৃষ্যে মুরালি অতিথি চরিত্রে অভিনয় করেছেন, চলচ্চিত্রটি আগস্ট ২০১০ সালে মুক্তি পায় এবং চলচ্চিত্র বিশ্লেষকরা অথর্বর অভিনয় এবং নাচের ভূয়সী প্রশংসাও করেছিলেন। একইসাথে কিছু বিশ্লেষক অথর্বর অভিনয়ে কিছু সংশোধনের কথাও বলেছিলেন। তিনি চলচ্চিত্রটির জন্য এডিশন পুরস্কার সেরা নবাগত অভিনেতার খেতাব জিতে নেন এবং একই বিভাগে বিজয় পুরস্কারের মনোনয়ন লাভ করেন। চলচ্চিত্রটির সফলতার জন্য অথর্বকে প্রধান চরিত্রে ভেবে মুরালি তামিল এবং কন্নড় ভাষায় একটি চলচ্চিত্রের কাজ শুরু করেন। কিন্তু বায়ানা কায়াথাদি চলচ্চিত্র মুক্তির এক মাস পর তার বাবা মুরালি হার্ট এটার্ক এ আক্রান্ত হয়ে মারা যান। এরপর ভিন্ন উদ্যোগে কাজ শুরুর পূর্বে অথর্ব পরিবারের সাথে সময় কাটানোর জন্য কাজ থেকে কিছুদিনের বিরতি নিয়ে নেন।
  
  এরপর গৌথম মেনন অথর্বকে প্রধান চরিত্রে ভেবে চলচ্চিত্র পরিচালনার আগ্রহ দেখান। এক বছর পর তার পরবর্তি চলচ্চিত্র মুপ্পোযুধাম আন কারাপানাইগা মুক্তি পায়, যেখানে তার অভিনয় প্রশংসা পায় এবং চলচ্চিত্রও ভালো ব্যবসা করে। তার সবথেকে সফল চলচ্চিত্র হলো পরদেশি, যার জন্য তিনি ফিল্মফেয়ার পুরস্কার সেরা অভিনের সম্মান লাভ করেন। তার সাম্প্রতিক চলচ্চিত্র হলো চান্দি ভিরান, যেখানে তিনি অভিনেত্রী আনন্দির বিপরীতে কাজ করেছেন এবং চলচ্চিত্র বাণিজ্যিকভাবে সফল হয়েছে।
  
  এস.মাইকেল রায়াপ্পান প্রযোজিত অথর্বর ক্রীড়া চলচ্চিত্র ইয়েতি, যাতে তিনি শ্রী দিব্ব্যার সাথে জুটি বেধেছিলেন, চলচ্চিত্রটি বক্স অফিসে সফলতা লাভ করে। জানুয়ারি ২০১৬ সালে তিনি কিকএস ইন্টারটেইনমেন্ট নামক চলচ্চিত্র প্রযোজনা প্রতিষ্ঠান খোলার ঘোষণা দেন। তার প্রতিষ্ঠানের প্রথম চলচ্চিত্রের পরিচালক হিসেভে বদ্রি ভেণ্কেটেশ এর নাম ঘোষণা করা হয়, যিনি অথর্বর প্রথম চলচ্চিত্রের পরিচালক ছিলেন। ২০১৭ সালে তার চলচ্চিত্র জেমিনি গানেশানাম সুরিলি রায়াজানাম চলচ্চিত্রে তিনি ঐশ্বর্যা রাজেশ, রেজিনা ক্যাসান্ড্রা, প্রণিতা সুভাষ এবং অদিতি পোহনকর এর বিপরীতে অভিনয় করেন।
  
  ২০১৮–বর্তমান
  ২০১৮ সালে তিনি রহস্য রোমাঞ্চ চলচ্চিত্র ইমাইক্কা নোদিগাতে নয়নতারার ভাইয়ের (অর্জুন) চরিত্রে অভিনয় করেন। এই চলচ্চিত্রের মাধ্যমে তিনি ক্ষ্যাতি অর্জন করেন এবং আলোচনার কেন্দ্রবিন্দুতে চলে আসেন। মার্চ ২০১৯ সালে তিনি মেঘা আকাশ এর বিপরীতে বোয়ামেরাং চলচ্চিত্রে অভিনয় করেন। সেপ্টেম্বর ২০১৯ এ গাদ্দালাকোন্দা গণেশ এর মাধ্যমে তেলেগু চলচ্চিত্রে অভিনয় করেন।
  
  চলচ্চিত্র তালিকা
  
  সঙ্গিত ভিডিও
  
  তথ্যসূত্র
  
  বহিঃসংযোগ
  
   
   
  
  বিষয়শ্রেণী:ভারতীয় চলচ্চিত্র অভিনেতা
  বিষয়শ্রেণী:একবিংশ শতাব্দীর ভারতীয় অভিনেতা
  বিষয়শ্রেণী:কন্নড়ের ব্যক্তিত্ব
  বিষয়শ্রেণী:জীবিত ব্যক্তি
  বিষয়শ্রেণী:১৯৮৯ এ জন্ম
  বিষয়শ্রেণী:তামিল অভিনেতা
title: অথর্ব